
Rahvatervishoiu seaduse ja tervishoiuteenuste korraldamise seaduse muutmise seadus


§ 1. Rahvatervishoiu seaduse muutmine

Rahvatervishoiu seaduses tehakse järgmised muudatused:

1) paragrahvi 23 lõike 1 sissejuhatavas lauseosas asendatakse arv „29“ arvuga „292“;

2) paragrahvi 29 pealkirjas ning lõigetes 4–6 asendatakse sõnad „vee terviseohutuse infosüsteem“ sõnadega „keskkonnatervishoiu infosüsteem“ vastavas käändes;

3) paragrahvi 29 lõiked 1 ja 2 muudetakse ja sõnastatakse järgmiselt:

„(1) Keskkonnatervishoiu infosüsteemi peetakse joogi-, suplus- ja basseinivee, loodusliku mineraalvee ja allikavee andmete keskkonnatervise ohutuse seireks ja analüüsiks, sealhulgas vee kvaliteedi ja riskihinnangute koostamiseks ning andmete avalikustamiseks, statistika ja teadusliku uurimistöö, sealhulgas epidemioloogiliste uuringute tegemiseks.

(2) Joogivee käitlejal, loodusliku mineraalvee või allikavee käitlejal ning supluskoha ja ujula valdajal on kohustus esitada andmed keskkonnatervishoiu infosüsteemi.“; 

4) paragrahvi 29 lõige 3 muudetakse ja sõnastatakse järgmiselt:

„(3) Keskkonnatervishoiu infosüsteemis töödeldakse järgmisi andmeid:
1) isiku üldandmed;
2) joogivee käitleja ja veevärgi andmed ning joogivee kvaliteedi andmed ja kogu veevarustusahela riskihinnang;
3) ujula valdaja ning ujula andmed ja basseinivee kvaliteet;
4) supluskoha valdaja ning supluskoha andmed ja suplusvee kvaliteet;
5) loodusliku mineraalvee või allikavee käitleja andmed ning loodusliku mineraalvee ja allikavee kvaliteet.“;

5) paragrahvi 29 täiendatakse lõikega 41 järgmises sõnastuses:

„(41) Keskkonnatervishoiu infosüsteemi kantud isikuandmeid säilitatakse viis aastat nende sissekandmisest, ülejäänud andmeid ja logisid säilitatakse keskkonnatervishoiu infosüsteemi põhimääruse kohaselt.";

6) seadust täiendatakse §-dega 291  ja 292 järgmises sõnastuses:

„§ 291. Terviseameti laboriinfosüsteem

(1) Terviseameti laboriinfosüsteemi peetakse laboriuuringute, mõõtmiste, referentteenuste ja muude laboriteenuste menetlemiseks ning laboriandmete kättesaadavuse ja edastamise tagamiseks nakkushaiguste ja keskkonnatervishoiu ohutuse ning tervisealase diagnostika valdkonnas.

(2) Terviseameti laboriinfosüsteemis töödeldakse järgmisi andmeid:
1) uuringu tellimuse esitanud füüsilise ja juriidilise isiku, nende esindaja ja proovi võtja ning uuringutulemuse saaja ja analüüsi läbiviija üldandmed;
2) uuringut puudutava isiku üldandmed ja terviseandmed;
3) arve tasuja üldandmed ja arve andmed;
4) uuringuga seotud proovi andmed;
5) uuringuga seotud analüüsi andmed.

(3) Terviseameti laboriinfosüsteemi kantud andmeid säilitatakse kümme aastat infosüsteemi kandmisest ning logisid vastavalt infosüsteemi põhimääruse kohaselt.

(4) Terviseameti laboriinfosüsteemi vastutav töötleja on Terviseamet.

(5) Terviseameti laboriinfosüsteemi põhimääruse kehtestab valdkonna eest vastutav minister määrusega.

§ 292. Terviseameti järelevalvemenetluse infosüsteem

(1) Terviseameti järelevalvemenetluse infosüsteemi (edaspidi menetlussüsteem) peetakse tervisalase ohutuse edendamiseks ja hindamiseks, ennetus- ja järelevalvetegevuse planeerimiseks ja teostamiseks ning analüüside ja statistiliste ülevaadete tegemiseks ja järelevalve töökorralduse analüüsimiseks ning otsuste tegemiseks. 

(2) Menetlussüsteemis töödeldakse järgmisi andmestikke:
1) üldandmestik;
2) Terviseameti järelevalvetegevuse ja -toimingute andmestik, tervishoiuteenuse andmestik, immuniseerimise ja nakkushaiguste tõrje andmestik, tervist toetava ja ohutu keskkonna andmestik ning kemikaaliohutuse andmestik.

(3)  Menetlussüsteemis töödeldakse järgmisi isikuandmeid:
1) üldandmed;
2) töökoha andmed;
3) hariduse, kutse ning teadmiste- ja oskuste andmed;
4) menetluses esitatud või kogutud tõenditel sisalduvad isiku tuvastamist võimaldavad andmed ning terviseandmed;
5) seos menetlusosalisega ja roll menetluses;
6) haldusaktis sisalduvad menetlusosalise ja menetlusega seotud isikute andmed.

(4) Menetlusosalisel on menetlussüsteemis juurdepääs temaga seotud menetluse andmetele vastavalt põhimäärusele ulatuses, mis on vajalik tema menetlusõiguste teostamiseks ja menetluskohustuste täitmiseks.

(5) Menetlussüsteemi kantud andmestikke ja isikuandmeid säilitatakse kümme aastat menetluse lõppemisest arvates ning logisid menetlussüstemi põhimäärusekohaselt.

(6) Menetlussüsteemi vastutav töötleja on Terviseamet.

(7) Menetlussüsteemi põhimääruse kehtestab valdkonna eest vastutav minister määrusega.”;

7) paragrahvis 30 asendatakse tekstiosa „§-des 24–28“  tekstiosaga „§-des 24–28, 291 ja 292“;

8) seadust täiendatakse §-ga 382 järgmises sõnastuses:

„§ 382. Keskkonnatervishoiu infosüstemi andmete kustutamine
 
Käesoleva seaduse § 29 lõikes 4¹ sätestatud isikuandmete säilitustähtaega kohaldatakse alates 2030. aasta 1. jaanuarist.“. 

§ 2. Tervishoiuteenuste korraldamise seaduse muutmine

Tervishoiuteenuste korraldamise seaduse § 264 lõike 1 punkt 4 tunnistatakse kehtetuks.

§ 3. Seaduse jõustumine

Käesolev seadus jõustub 2027. aasta 1. märtsil.

